Αγαπητοί γονείς, γεια σας!

Ελπίζω όλες και όλοι να είστε καλά και με υπομονή, επιμονή και αισιοδοξία να αντιμετωπίζετε την καινούργια κατάσταση.

Η πανδημία ανάγκασε παιδιά, γονείς και εκπαιδευτικούς, να έρθουμε αντιμέτωποι με πρωτόγνωρες διαδικασίες και να προσαρμοστούμε απότομα σε νέες μορφές επικοινωνίας και συνέχισης της εκπαιδευτικής διαδικασίας.

Όλοι οι εκπαιδευτικοί του σχολείου κατέβαλλαν συστηματική, χρονοβόρα και επίπονη προσπάθεια προκειμένου να συμβαδίζουν με τις ανάγκες της διαμορφωμένης επείγουσας κατάστασης. Στόχος όλων μας είναι τα παιδιά να παραμένουν ενεργά και να έρχονται σε επαφή με την εκπαιδευτική διαδικασία. Θεωρώ ότι οι προσπάθειες των εκπαιδευτικών στέφθηκαν με απόλυτη επιτυχία!

Τις επόμενες ημέρες, διακοπές του Πάσχα, τα παιδιά ας ασχοληθούν με τις εργασίες και δραστηριότητες που οι εκπαιδευτικοί έχουν ως τώρα προτείνει. Αν το Υπουργείο Παιδείας δεν αποφασίσει κάτι διαφορετικό, συνέχιση της εξ αποστάσεως επικοινωνίας, νέες εργασίες και δραστηριότητες θα υπάρχουν από 27 Απριλίου στις eclass αλλά και στην ηλεκτρονική διεύθυνση του σχολείου: <http://137dim-athin.att.sch.gr/autosch/joomla15/>

Ελπίζοντας όλα να πάνε καλά και τα σχολεία να ανοίξουν πιο νωρίς από τις 11 Μαΐου, εύχομαι σε όλους να περάσετε καλά με υγεία, αγάπη, αισιοδοξία και πολλά χαμόγελα.

«Κάντε υπομονή κι ο ουρανός θα γίνει πιο γαλανός…»



Με εκτίμηση

Ο Διευθυντής του Σχολείου